|  |  |
| --- | --- |
| **Standardni obrazac sadržaja dokumenta za savjetovanje** | |
| Naziv nacrta zakona, drugog propisa ili akta | Nacrt prijedloga Pravilnika o izmjenama i dopunama Pravilnika o mjerama za poticanje korištenja biogoriva u prijevozu |
| Stvaratelj dokumenta, tijelo koje provodi savjetovanje | Ministarstvo zaštite okoliša i energetike |
| Svrha dokumenta | Javno savjetovanje o Nacrtu prijedloga Pravilnika o izmjenama i dopunama Pravilnika o mjerama za poticanje korištenja biogoriva u prijevozu te prikupljanje mišljenja i primjedbi zainteresirane javnosti na rješenja predložena naznačenim Nacrtom.  Predmetnim Pravilnikom provodi se usklađivanje normativnog uređenj poticanja korištenja biogoriva za prijevoz s odredbama Zakona o izmjenama i dopunama Zakona o biogorivima za prijevoz („Narodne novine“, br. 94/18). |
| Datum dokumenta | 14. studenoga 2018. |
| Verzija dokumenta | Prva |
| Zakonom o izmjenama i dopunama Zakona o biogorivima za prijevoz („Narodne novine“, br. 94/18), osim postojećeg modela obveznih količina biogoriva koje je potrebno staviti na tržište, propisuje se uvođenje dodatnog modela koji se bazira na smanjivanju emisija stakleničkih plinova kako bi se ostvario cilj od 6 % smanjenja emisija stakleničkih plinova u 2020.  Navedenim zakonom se propisuje slijedeća dinamika smanjenja emisije stakleničkih plinova u životnom vijeku isporučenog tekućeg naftnog goriva i energije, koje je obveznik stavio na tržište Republike Hrvatske, u odnosu na razinu emisije iz 2010. godine:  1. najmanje 2 % do 31. prosinca 2018.,  2. najmanje 3 % do 31. prosinca 2019.,  3. najmanje 6 % do 31. prosinca 2020.    S tim u svezi, navedeni Zakon propisuje plaćanje okolišne naknade ukoliko nisu ispunjeni uvjeti smanjenja emisija stakleničkih plinova, te obveznici stavljanja biogoriva na tržište količine biogoriva koje nisu stavili na tržište u prethodnoj godini više neće moći prenositi u tekuću godinu, već će morati platiti posebnu naknadu za okoliša.    Stoga, predmetnim prijedlogom pravilnika usklađuju se odredbe pravilnika o mjerama za poticanje korištenja biogoriva u prijevozu s odredbama zakona o izmjenama i dopunama zakona o biogorivima za prijevoz u dijelu koji propisuje plaćanje posebne naknade za okoliš radi nestavljanja biogoriva na tržište, uređuju se metodologija za izračun udjela energije iz obnovljivih izvora u prijevozu, metodologija za izračun ispunjenja nacionalnog cilja stavljanja biogoriva na tržište, metodologija za izračun korekcije obveze stavljanja biogoriva na tržište, te se usklađuju prilozi predmetnog Pravilnika.  Predmetnim pravilnikom nastavit će se daljnje usklađivanje nacionalnog zakonodavstva s odredbama Direktive (EU) 2015/1513 Europskog parlamenta i Vijeća od 9. rujna 2015. o izmjeni Direktive 98/70/EZ o kakvoći benzinskih i dizelskih goriva i izmjeni Direktive 2009/28/EZ o promicanju uporabe energije iz obnovljivih izvora.  Imajući u vidu tekući postupak zbog povrede prava EU (pismo službene obavijesti br. 2017/0529) radi neobavješćivanja Europske komisije o nacionalnim mjerama prenošenja Direktive (EU) 2015/1513, predviđeno trajanje savjetovanja je 15 dana, radi ubrzanja postupka usklađivanja nacionalnog zakonodavstva s Direktivom (EU) 2015/1513 i pozitivnog okončanja postupka zbog povrede prava EU. | |
| * opis teme, prijedloga ili problema o kojemu se provodi savjetovanje   Opisano u sažetku dokumenta. | |
| * svrha savjetovanja i, gdje je to prikladno, cilj koji bi se prijedlogom želio postići   Opisano u sažetku dokumenta. | |
| * metoda savjetovanja   Internetsko savjetovanje putem mrežne stranice e-Savjetovanje. | |
| * problemi o kojima se traže stajališta; gdje god je moguće, probleme treba iznijeti u obliku jasnih pitanja i/ili jasno razloženih opcija, a valjalo bi izbjegavati jednostavne „da/ne“ odgovore; poželjna je kombinacija otvorenih i zatvorenih pitanja, a potrebno je uvijek ostaviti mogućnost da se izrazi stajalište i o temama koje nisu izrijekom obuhvaćene ponuđenim pitanjima.   Primjenjivo. | |
| * objašnjenje eventualnih već donesenih odluka i pojašnjenje razloga za odabir pojedine opcije   Nije primjenjivo. | |
| * ako je relevantno, različiti izvori mišljenja i informacija te činjenični podaci s temeljitim popratnim referencama (npr. znanstvenika ili skupina korisnika)   Nije primjenjivo. | |
| * gdje je prikladno, objašnjenje o tome na koga bi prijedlog mogao utjecati i na koji način, uključujući procjenu odnosno izjavu o utjecaju koja se odnosi na vjerojatan utjecaj određenog prijedloga na određene sektore/ciljane skupine (primjerice, na bilo koju provedbenu ulogu ili predviđeno povećanje troškova)   Nije primjenjivo. | |
| * gdje je prikladno, poziv dionicima da podastru svoje zamisli ili procjenu o načinu na koji će komentari i prijedlozi utjecati na organizacije civilnoga društva   Nije primjenjivo. | |
| * rok zaprimanja komentara i, gdje god je moguće, prijedlog rokova za ostatak procesa savjetovanja, uključujući izjavu o načinu na koji će biti pružena povratna informacija   Rok za zaprimanje komentara je do 29. studenoga 2018., a očekivana objava Izvješća o provedenom savjetovanju je do 3. prosinca 2018. | |
| * ime, adresa i, gdje god je moguće, broj telefona i e-mail adresa osobe kojoj se sudionici savjetovanja mogu obratiti za dodatne upite (koordinator savjetovanja)   Zdravka Zmajlović (zdravka.zmajlovic@mzoe.hr) | |
| * popis osoba/institucija ili sl. s kojima se provodi savjetovanje; u dokumentu bi se moglo također tražiti od konzultiranih stranaka da predlože organizaciju ili pojedince koji bi/s kojima bi valjalo obaviti savjetovanje   Nije primjenjivo. | |
| * zahtjev dionicima da objasne tko su i, gdje je relevantno, koga predstavljaju i koga su posebno dodatno konzultirali   Primjenjivo. | |
| * izjava da će zaprimljeni komentari biti javno dostupni, osim anonimnih, uvredljivih i irelevantnih komentara koji se neće objaviti   Zaprimljeni komentari su javno dostupni na mrežnoj stranici e-Savjetovanje te se evidentiraju automatski u trenutku kad su zaprimljeni. Odgovori Ministarstva zaštite okoliša i energetike su također dostupni na mrežnoj stranici e-Savjetovanje i evidentiraju se na isti način. | |
| * pojašnjenje eventualnih ograničenja koja bi mogla dovesti u pitanje potpunu primjenu Kodeksa   Nije primjenjivo. | |
| * poziv za dostavu povratnih informacija o samom procesu savjetovanja te prijedloga za poboljšanje savjetovanja u budućnosti   Primjenjivo. | |